Ettårsgruppa+på+JB

På ettårsgruppa er det seks ettåringer som oppdager verden gjennom kroppslig lek og ulike sanseinntrykk. De lærer om funksjoner i omgivelsene ved å blant annet kjenne og smake og gjør seg viktige erfaringer underveis.

Vi vil legge opp til lek/aktiviteter hvor barna får utforsket sansene sine, og vil holde på så lenge barna finner det interessant. Lek med rytmeinstrumenter, vann, maling eller lek hvor kroppen er i fokus er eksempler på hva vi gjør på ettårsgruppa!

Uke 47 Denne uken har det regnet mye, og det har vi benyttet oss av! Ingenting er så gøy som å leke med søledammer! Noen løper frem og tilbake og plasker i vannet samtidig som de hyler frydefullt, noen setter seg rett oppi og leker :) Mulighetene er ubegrenset og bare fantasien setter en stopper.

Uke 45 - Plaske, sprute, søle, tøyse! Vi bader dyrene, vi kjører båt, vi kjenner på vannet med hendene..vi spruter og plasker. Når man leker med vann i bleia kan man plaske så mye man vil!! Utforsking på høyt nivå og mye glede og latter.

Uke 43 - "Heia-Heia rutinen" Vi har noe som vi kaller for "tumletirsdag" her hos oss. Da rydder vi plass slik at barna kan løpe, herje og boltre seg skikkelig på avdelingen. Noen ganger starter en voksen opp med kroppslig lek, andre ganger tar barna selv initiativ til for eksempel noe vi kaller for "heia-heia rutinen" eller "korridor løping" ved at de løper fra ene siden av rommet til den andre. Da ser vi ofte at flere og flere henger seg på, og de er og inkluderende mot de som gjerne ikke kan gå, og drar inn elementet kryping for å få med alle. Dette er noe de fleste er med på, og er en del av lekekulturen til denne aldersgruppen. De kommuniserer gjennom å imitere og herme etter hverandre. Ingen ord trengs. De bare vet hva som skal skje når. Dette er en lystbetont lek og deres måte å være sammen om noe på.



Uke 41 På fredag lagde vi playdoh! Det var mykt, litt varmt og veldig spennende. Vi utforsket med sansene, og måtte så klart ta oss en smakebit. Det smakte ganske salt. Vi lagde også mønster av blyanter og bondegårdsdyrene.

Uke 40

I august introduserte vi ulike type instrumenter for barna. Siden den gang har vi tatt de frem daglig. Barna står å dunker på den tilgjengelige gitaren og peker opp mot der hvor de vet at rytmeinstrumentene ligger. Barna utforsker, bruker dem i leken sin eller oppfordrer til sang. Flere barn rister på rytmeeggene og sier enten "bæbæ" eller "bæ bæ lie la" og det er ikke så vanskelig å skjønne hva de ønsker at vi skal gjøre.

Uke 38 Vi utforsker vann. Vi kjenner, smaker, plasker, leker og bader.



Alle som vil får prøve å spille på gitaren, så synger vi litt sammen. Stor mestringsfølelse og masse glede å se når ulike lyder blir til.

Uke 37 Barna har ulike erfaringer med formingsmaterialer, men for noen var dette et av de første møtene med maling. De kjente, smakte og studerte nøye de fine fargene. Det var veldig rart og noen turte ikke kjenne så veldig mye før de var ferdige. Andre ble dypt fasinert og kunne ikke få nok.

Uke 36



Uke 35